Todobaadyadii u dambeeyay ayaa waxaa soo if baxayay khilaaf iyo mad madow siyaasadeed oo ka dhex qarxay qaar ka mid ah Maamul goboleedyada iyo dowladda Federaalka, iyadoo Madaxeynaha Jubbaland oo dhowaan tagay dalka Imaaraadka carabta uu markii uu dib ugu soo laabtay Kismaayo uu weerar afka ku qaaday dowladda Federaalka oo uu ku eedeeyay inay ka baxday dhex dhexaadnimadii khilaafka Khaliijka, isla markaana ay wado olole ka dhan ah maamulada dalka.
